सन 1926 ई. दी गल्ल ऐ। लाला जी दे भरतीए दा ब्याह् जुड़ेआ। हमीरपुर सिध्दड़ा चलियै जान्नी जम्मू आई तां मिलनी दे मौकै जान्नी आलें पासेआ आतशबाजी चलाई जान लगी। ए गल्ल महाजन सभा च पास कीते गेदे नियमें दे बिल्कुल बिरुध्द ही। प्रोटैस्ट दे तौरै पर लाला जी जान्नी गी छोड़ियै घर परतोई आए। पता लग्गने पर उंदे पिता हरिचन्द होर उनें गी मनान आए। लाला जी ने आखेआ, ए गल्ल साढ़ी बरादरी दे नियमें दे बिरुध्द होई ऐ, में ओदे च सिर्फ इक्कै शर्त पर राजी होई सकना। ओ शर्त ए ऐ जे बरादरी दा नियम भंग करने पर पैह्‌ले पंजाह् रपेS जरमाने दे तौरै पर सभा गी दित्ते जान। उंदे पिता हरिचन्द होरें जर्माना अदा कीता ते जेठे पुत्तरै गी जान्नी च शामल होने आस्तै राजी कीता। 26-27 फरबरी 1944 दी मझाटली रातीं डोगरा धरती दा ए कर्मयोगी सपूत परलोक गी सधारी गेआ।